PATVIRTINTA

 Pasvalio rajono savivaldybės tarybos

 2019 m. vasario d. sprendimu Nr. T1-

**PASVALIO RAJONO SAVIVALDYBĖS ŠVIETIMO PAGALBOS TARNYBOS DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d.–2019 m. sausio 1 d.)**

**1. BENDROS ŽINIOS APIE TARNYBĄ.**

1.1.Tarnybos pavadinimas, adresas, telefonas, el. pašto ir interneto svetainės adresai:

Pasvalio rajono savivaldybės Švietimo pagalbos tarnyba (toliau – Tarnyba), Sodų g. 21, 39151 Pasvalys, tel. (8 451) 34 284; el. paštas spt.pasvalys@gmail.com, interneto svetainė <http://ppt.pasvalys.lt/>

Tarnybos vadovė –

1.2. Direktorė Andromeda Baršauskienė, šias pareigas eina nuo 2011 m. liepos 13 d.

1.3. Specialistai: dirba 1 vyr. logopedė, 1 specialioji pedagogė metodininkė, 1 trečios kategorijos psichologė, 2 antros kategorijos psichologės, 1 socialinė pedagogė, 2 metodininkės ir 1 skyriaus vedėja.

1.4. Darbuotojų etatų sąrašas 2018 m. gruodžio 31 d. (*finansuojamų iš Mokinio krepšelio ir iš Savivaldybės biudžeto)*

|  |  |  |  |
| --- | --- | --- | --- |
| **Eil. Nr.** | **Pareigos** | **Etatas** | **Finansavimo lėšų šaltinis** |
| 1. | Direktorius | 1 | 4 etatai mokinio krepšelio lėšos,3 etatai iš Savivaldybės biudžeto |
| 2. | Specialusis pedagogas | 1 |
| 3. | Logopedas  | 1 |
| 4. | Socialinis pedagogas | 1 |
| 5. | Psichologas  | 3 |
| 6. | Administratorius | 1 | 5,25 etatai iš Savivaldybės biudžeto lėšos |
| 7. | Buhalteris | 0,75 |
| 8. | Valytojas | 0,5 |
| 9. | Skyriaus vedėjas | 1 |
| 10. | Metodininkas  | 2 |
|  | **Iš viso:** | **12,25** |  |

Iki 2018 m. rugsėjo 20 d. buvo 13,25 et. 1 etatas buvo skirtas vietos JGI koordinatoriaus pareigoms, vykdant projektą „Atrask save“.

**2. TARNYBOS VEIKLA IR REZULTATAI.**

2.1. Ataskaitinių metų Tarnybos veiklos programos tikslai, uždaviniai ir jų įgyvendinimas. Ryškiausi pasiekimai, tradicijos.

Tikslas – užtikrinti švietimo pagalbos teikimą Pasvalio rajono savivaldybės teritorijoje gyvenantiems vaikams ir mokiniams, tėvams (globėjams, rūpintojams), švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams – įgyvendintas.

Veiklos rezultatus pateiksiu atskirai pagal skyrius.

*Pedagoginis psichologinis skyrius:*

Pedagoginio psichologinio skyriaus tikslas: didinti švietimo pagalbos veiksmingumą šeimai ir vaikams, turintiems specialiųjų ugdymosi poreikių ir psichologinių problemų.

Siekis − kokybiškos paslaugos vaikui, mokytojui, šeimai.

Prioritetai:

1. Kompleksinės pagalbos ikimokyklinio ugdymo įstaigoms teikimas;
2. Smurto, patyčių, savižudybių prevencija.

Uždaviniai:

1. Vykdyti kompleksinės pagalbos ikimokyklinio ugdymo įstaigoms programą „Spalvota vaikystė“ ir teikti kitas švietimo paslaugas.
2. Plėtoti prevencinę ir visuomenės švietimo veiklą, stiprinant bendradarbiavimą su institucijomis, besirūpinančiomis vaiko gerove.

3. Tėvų švietimas, vykdant Pozityvios tėvystės ir kitus mokymus.

Tikslas − kompleksinės pagalbos ikimokyklinio ugdymo įstaigoms teikimas pagal programą „Spalvota vaikystė“ įgyvendintas puikiai. Ypač palankūs atsiliepimai iš įstaigų, kuriose buvo teikiama ši pagalba. Pagal specialistų parengtą programą „Spalvota vaikystė“ buvo vykdytos veiklos Pasvalio lopšelio−darželio „Žilvitis“ ir „Liepaitė“ bendruomenėms. 2018 m. sausio−kovo mėnesiais 20 priešmokyklinio amžiaus vaikų iš l-d „Žilvitis“ dalyvavo dailės terapijos užsiėmimuose (14 užsiėmimų po 2 val.), kuriuos vedė psichologė ir 16 socialinių įgūdžių užsiėmimų po 2 val., kuriuose dalyvavo 9 priešmokyklinukai. 16 įstaigos pedagogų dalyvavo seminare „Kolektyvo komunikavimo galimybių stiprinimas: metodai, priemonės, būdai“, 14 pedagogų klausė paskaitą ,,Depresijos simptomai ir atpažinimas“. Įstaigos pedagogams buvo organizuotas 8 ak. val. seminaras ,,Ikimokyklinio ir priešmokyklinio amžiaus vaiko reakcija į psichologines traumas“. Dalyvavo 23 pedagogai.

2018 m. spalio−gruodžio mėnesiais kompleksinė pagalba buvo teikiama Pasvalio l-d „Liepaitė“ vaikams, pedagogams, tėvams. 17 vaikų dalyvavo dailės terapijos užsiėmimuose (14 užsiėmimai po 2 val.), taip pat 18 vaikų dalyvavo socialinių įgūdžių lavinimo užsiėmimuose (14 užsiėmimų po 2 val.). Tėvams buvo organizuotos individualios psichologo konsultacijos, 3 paskaitos Tėvų susirinkimo metu. 9 pedagogai klausėsi paskaitos „Ankstyvieji autizmo požymiai“, 17 klausėsi paskaitos ,,Depresijos simptomai ir atpažinimas“. Įstaigos pedagogams buvo organizuotas 8 ak. val. seminaras ,,Ikimokyklinio ir priešmokyklinio amžiaus vaiko reakcija į psichologines traumas“. Dalyvavo 14 pedagogų. Pastebime, kad ikimokyklinio ugdymo įstaigoms teikiama kompleksinė pagalba yra veiksminga, nes apima visus bendruomenės narius – vaikus, tėvus, pedagogus, kitus įstaigos darbuotojus.

Didelis dėmesys skirtas tėvams, vedant Pozityvios tėvystės mokymus pagal STEP arba Pozityvios tėvystės programas. Vesta 11 tėvystės įgūdžių ugdymo grupių tėvams pagal STEP ar Pozityvios tėvystės programas. Dalyvavo 124 tėvai. Emocinės paramos grupė tėvams organizuota (2018 m. balandžio, gegužės, birželio mėn.) 4 kartus, dalyvavo 12 tėvų.

Nemažas dėmesys skirtas smurto, patyčių, savižudybių prevencijai. Vykdytos įvairiausios veiklos, kuriose dalyvavo daugiau kaip 350 dalyvių.

Vykdytos ir kitos veiklos vertinant vaikų specialiuosius ugdymosi poreikius, konsultuojant tėvus, vaikus ir mokytojus, vykdant švietimą, leidžia teigti, kad uždaviniai įgyvendinti.

Statistiniai duomenys pagal veiklos sritis:

|  |  |  |  |
| --- | --- | --- | --- |
| **VERTINIMAS** | **2018 m.** | **2017 m.** | **2016 m.** |
| Pirminis vaiko pedagoginis vertinimas | 48 | 54 | 73 |
| Pakartotinis vaiko pedagoginis vertinimas | 123 | 132 | 117 |
| Pirminis vaiko logopedinis vertinimas | 46 | 45 | 71 |
| Pakartotinis vaiko logopedinis vertinimas | 125 | 132 | 120 |
| Psichologinis įvertinimas | 168 | 185 | 191 |
| Vaikų brandumo mokyklai įvertinimai | - | 6 | 4 |

Analizuojant trejų metų duomenis matyti, kad vertinamų vaikų skaičius kasmet vis kinta. Tai priklauso nuo besikreipiančiųjų skaičiaus. Mokyklose mokinių skaičius kasmet žymiai mažėja, tai turi įtakos ir specialiųjų ugdymosi poreikių mokinių skaičiaus mažėjimui.

Nuo 2018 m. vaikų brandumo mokyklai nebevertinamas. Metodika naudojama kaip priemonė konsultacijų metu.

|  |  |  |  |
| --- | --- | --- | --- |
| **KONSULTAVIMAS** | **2018 m.** | **2017 m.** | **2016 m.** |
| Individualus psichologinis konsultavimas | 859 | 941 | 610 |
| Konsultuoti asmenys | 261 | 349 | 272 |
| Grupinis psichologinis konsultavimas | 157 | 135 | 74 |
| Konsultuoti asmenys | 442 | 431 | 182 |
| Specialiojo pedagogo, socialinio pedagogo ir logopedo konsultacijos  | 152 | 172 | 221 |
| Konsultuoti asmenys (pedagogai, specialistai, tėvai/globėjai) | 139 | 170 | 183 |

Nuo 2016 m. rugsėjo įsteigus trečią psichologo etatą, padaugėjo individualių, o 2018 m. ypač daugiau grupinių psichologinių konsultacijų ir konsultuojamųjų asmenų skaičius. Specialiojo pedagogo, socialinio pedagogo ir logopedo konsultacijos išlieka pakankamai stabilios, tai rodo, kad klientai kreipiasi vis drąsiau į kitus specialistus ir ieško pagalbos būdų.

|  |  |  |  |
| --- | --- | --- | --- |
| **ŠVIETIMAS** | **2018 m.** | **2017 m.** | **2016 m.** |
| Specialistų vesti seminarai, kursai | 14 | 2 | 8 |
| Paskaitos, pranešimai tėvams, mokytojams ir specialistams, kitiems asmenims | 35 | 33 | 20 |
| Paskaitos, pranešimai, grupiniai užsiėmimai mokiniams, vaikams | 140 | 65 | 20 |
| Straipsniai spaudoje, internetiniuose portaluose | 15 | 12 | 6 |
| Rekomendacijos, lankstinukai | 10 | 11 | 10 |

2018 m. Tarnybos specialistai pravedė daug seminarų. Seminarų dalyviai ne tik švietimo įstaigų pedagogai, bet ir socialiniai darbuotojai, bibliotekininkai, nemotyvuoti bedarbiai. Paskaitų, pranešimų ir grupinių užsiėmimų mokiniams ir vaikams skaičius padvigubėjo. Tai lemia, kad Tarnybos socialinė pedagogė vykdo aktyvią veiklą su mokyklų socialinėmis pedagogėmis ir siūlo įvairiausius grupinius užsiėmimus mokiniams, važiuoja į mokyklas su paskaitomis, pranešimais. Rekomendacijų ir lankstinukų per metus specialistai paruošia po 1−2, todėl bendras skaičius yra vienodas. 2018 m. parašėme spaudai, internetiniams portalams 15 straipsnių apie vaikų ugdymą, patarimų tėvams / globėjams aktualiomis temomis.

Ypač norime pasidžiaugti psichologių bendradarbiavimu su VšĮ Psichologinės sveikatos centru. Nuo 2017 m. rudens Tarnybos psichologės dalyvauja projekte „Iš kantrybės neišvedama. Iš kantrybės išeinama“. Jos žurnalo „Tavo vaikas“ internetiniame portale atsako į tėvų klausimus, rašydamos straipsnius įvairiomis su vaikų auklėjimu susijusiomis temomis.
Šio projekto vienerių metų gyvavimo proga buvo išleistas pozityvios tėvystės straipsnių ir rekomendacijų, kaip auklėti vaiką jo nebaudžiant, rinkinys „Iš kantrybės neišvedama. Iš kantrybės išeinama“. Jį išleido VšĮ Psichologinės sveikatos centras. Džiugu, jog šio leidinio bendraautorėmis tapo ir mūsų Tarnybos visos trys psichologės.

|  |  |  |  |
| --- | --- | --- | --- |
| **KITA VEIKLA** | **2018 m.** | **2017 m.** | **2016 m.** |
| Specialioji pedagoginė pagalba (individualios specialiosios ir logopedinės pratybos) | 142 | 208 | 61 |
| Vaikų skaičius gavęs pagalbą pratybų metu | 11 | 11 | 7 |
| Dalyvavimas metodinių būrelio veiklose (psichologų, socialinių pedagogų, specialiųjų pedagogų ir logopedų) | 12 | 15 | 18 |
| Edukacinių renginių, švenčių organizavimas ir vedimas  | 4 | 4 | 3 |
| Dalyvavimas įvairių komisijų veikloje | 6 | 15 | 14 |
| Dalyvavimas konferencijose ir skaityti pranešimai | 3/3 | 5/10 | 7/12 |

Tarnybos specialistai vykdo ir kitas veiklas. Jų skaitinė išraiška pateikta lentelėje. Pasidžiaugti norisi profesionalia specialistų komanda, nes pusė specialistų turi metodininko kvalifikacinę kategoriją, kurią apsigynė Specialiosios pedagogikos ir psichologijos centre, 2 specialistai turi vyresniojo pedagogo kvalifikacinę kategoriją.

*Suaugusiųjų švietimo skyrius:*

Siekis– kiekvieno vaiko / jaunuolio / suaugusiojo pažanga, galimybių įgyti naujų gebėjimų ir kompetencijų, tobulinti turimas kompetencijas sudarymas kiekvienam.

Prioritetai:

1. Pagalba mokyklos, mokytojo, mokinio pažangai.
2. Mokymosi visą gyvenimą nuostatos plėtojimas.

Uždaviniai:

1. Tenkinti švietimo bendruomenių narių (mokytojų, nepedagoginių darbuotojų, tėvų) kvalifikacijos tobulinimo ir (ar) saviugdos poreikius.

2. Skatinti ir plėtoti mokyklos lyderės – besimokančios organizacijos kultūros pokyčius.

3. Inicijuoti gerosios praktikos pavyzdžių paiešką ir sklaidą rajone, šalyje.

4. Užtikrinti kokybišką ir šiuolaikišką švietimo paslaugų teikimą.

Vadovaujantis šiais prioritetais buvo organizuojami kvalifikacijos tobulinimo renginiai pedagogų bendruomenei, vykdoma metodinė, projektinė veikla, mokyklų, mokytojų ir mokinių konsultavimas; neformalus suaugusiųjų švietimas.

2018 metų, kaip 2017 metų rajono pedagogų bendruomenės kvalifikacijos tobulinimo tęstinis tikslas buvo mokyklos kaip besimokančios organizacijos – lyderės mokymuisi stiprinimas ir mokytojų profesionalumo didinimas veiksmingam mokymui (-si) ir ugdymui (-si).

Šio tikslo įgyvendinimui parengtos 62 kvalifikacijos tobulinimo programos, iš jų keturios 18 akad. val. trukmės prilygintos akredituotoms. Organizuoti 106 kvalifikacijos tobulinimo renginiai. Iš jų 64 seminarai, paskaitos, edukacinės išvykos, gerosios patirties sklaidos ir kiti renginiai, 42 metodinių būrelių užsiėmimai pedagogų bendruomenei, 7 kvalifikacijos tobulinimo renginiai, kuriuose be pedagoginių darbuotojų dalyvavo kitų institucijų specialistai. Bendras dalyvių skaičius – 2 835. 112 dalyviams išduoti pažymėjimai už dalyvavimą tęstiniuose, 18 akad. val. trukmės, kvalifikacijos tobulinimo renginiuose; 1883 pažymos išrašytos renginių dalyviams, dalyvavusiems 2 − 8 akad. val. trukmės kvalifikacijos tobulinimo renginiuose.

17 kvalifikacijos tobulinimo renginių organizuota ugdymo įstaigų bendruomenių užsakymu, 487 dalyviai mokėsi kartu su savo kolegomis.

Išskirtinis dėmesys 2018 metais buvo skirtas socialinių emocinių kompetencijų ugdymui lavinant mokytojų, mokinių ir tėvų emocinį intelektą, mokytojo profesionalumo poveikio mokinių pažangos ir pasiekimų stiprinimui, kitokių vaikų pažinimui ir ugdymui, mokyklos ir tėvų bendradarbiavimui, mokytojų žinių ir kompetencijų, įgytų tobulinant kvalifikaciją, taikymo ugdymo procese grįžtamajam ryšiui.

Žadeikių Bernardo Brazdžionio edukacinis centras populiarus pavasarį, vasarą ir rudenį. Organizuotos įvairios stovyklos, praktiniai užsiėmimai vaikams, šeimoms. Čia atvyksta Pasvalio ir kitų rajonų mokytojai ir mokiniai pažintinėms ekskursijoms. Iš viso 2018 metais edukaciniame centre apsilankė 363 dalyviai.

2018 metais 228 neformaliojo suaugusiųjų švietimo programos buvo siūlomos Pasvalio miesto ir rajono suaugusiesiems. Programų rengėjai ir renginių organizatoriai: Pasvalio Mariaus Katiliškio viešoji biblioteka, Pasvalio krašto muziejus, Visuomenės sveikatos biuras, Švietimo pagalbos tarnyba, Trečiojo amžiaus universitetas.

2018 metais Trečiojo amžiaus universitete mokėsi 100 klausytojų. Jiems buvo pasiūlytos 67 programos, bendras jose dalyvavusiųjų klausytojų skaičius – 1 340. TAU klausytojai mokėsi penkiuose fakultetuose: sveikatos ir dvasinio tobulėjimo, kultūros ir meno, socialinės psichologijos, krašto pažinimo ir turizmo, buities kultūros. Įgyvendinti Pasvalio rajono savivaldybės Neformaliojo suaugusiųjų švietimo programų lėšomis (1200 Eur) finansuoti projektai ,,Kūrybinės dirbtuvės senjorų sveikatinimui“ ir ,,III Lietuvos Trečiojo amžiaus universitetų universiada senjorų sveikatinimui“.

2018 metais parengti ir įgyvendinti septyni projektai neformaliajam suaugusiųjų švietimui, finansuoti (3 600 Eur) iš Pasvalio rajono savivaldybės biudžeto pagal priemonę ,,Neformaliojo švietimo priemonės įgyvendinimas ir infrastruktūros tobulinimas“.

Statistiniai duomenys pagal veiklos sritis metais:

|  |  |  |  |  |  |
| --- | --- | --- | --- | --- | --- |
| Eil.Nr. | Veiklos sritis | Metai  | Renginių skaičius | Dalyvių skaičius | Valandų skaičius |
| 1. | Kvalifikacijos tobulinimo renginiai mokytojams, pagalbos mokiniui specialistams, mokyklų vadovams (seminarai, paskaitos, kursai, konferencijos ir kt.) | **2016** | 71 | 1811 | 588 |
| **2017** | 89 | 2354 | 740 |
| **2018** | 64 | 2292 | 490 |
| 2. | Mokytojų, klasių auklėtojų, mokyklų vadovų, karjeros koordinatorių, bibliotekininkų konsultavimas | **2016** | 124 | 485 | 300 |
| **2017** | 76 | 525 | 80 |
| **2018** | 89 | 457 | 80 |
| 3. | Metodinių būrelių užsiėmimai (apskritojo stalo diskusijos-pasitarimai, kūrybinės dirbtuvės, edukacinės išvykos) | **2016** | 48 | 352 | 102 |
| **2017** | 37 | 355 | 75 |
| **2018** | 42 | 370 | 95 |
| 4. | Kvalifikacijos tobulinimo renginiai nepedagoginiams darbuotojams, biudžetinių įstaigų specialistams (seminarai, paskaitos, kursai) | **2016** | 6 | 219 | 42 |
| **2017** | 8 | 222 | 39 |
| **2018** | 7 | 173 | 61 |
| 5. | Neformaliojo švietimo užsiėmimai (paskaitos, seminarai, apskritojo stalo diskusijos, praktiniai užsiėmimai, edukacinės kelionės, kultūriniai renginiai, kursai ir kt.) Trečiojo amžiaus universiteto klausytojams  | **2016** | 57 | 1680 | 140 |
| **2017** | 63 | 1575 | 226 |
| **2018** | 67 | 1340 | 201 |
| 6. | Edukaciniai renginiai vaikams/mokiniams | **2016** | 8 | 83 | 6 |
| **2017** | 10 | 363 | 43 |
| **2018** | 14 | 371 | 56 |
| 7. | Olimpiados, konkursai | **2016** | 25 | 861 | - |
| **2017** | 29 | 788 | - |
| **2018** | 33 | 827 | - |

Palyginus 2016 m., 2017 m., 2018 m. statistinius duomenis matyti, kad išaugo edukacinių renginių mokiniams ir olimpiadą bei konkursų skaičius. Tai rodo aktyvų mūsų darbą su mokiniais, vaikais. Kiti rodikliai pagal veiklas yra stabilūs.

2.2. Dalyvavimas projektuose:

*Pedagoginis psichologinis skyrius:*

Nuo 2015 m. lapkričio 5 d. iki 2018 m. rugsėjo 20 d. buvo vykdytas projektas „Atrask save“, kurio pagrindinis tikslas neaktyvių, nemotyvuotų jaunuolių nuo 16 iki 29 m. įtraukimas į projekto veiklas. Projektas baigėsi 2018 m. rugsėjo 20 d. Siekti rezultatai įgyvendinti. Iš viso buvo užregistruota – 164 jaunuoliai; pradėjo mokytis – 51; įsidarbino – 49; sukūrė savo darbo vietą – 2; apie 10 dalyvių išvyko dirbti į užsienį.

Pasvalio rajono savivaldybės visuomenės sveikatos rėmimo projektas ,,Kartu su vaiku- 6“ vykdymas. Vykdytos tikslinės veiklos patyčių, smurto, savižudybių prevencijai, tėvų švietimui. Dalyvavo 325 asmenys.

Pasvalio rajono savivaldybės jaunimo reikalų tarybai pateiktas ir laimėtas projektas „Kritinio mąstymo ir informacinio raštingumo ugdymas jaunimo tarpe“. Socialinė pedagogė veda paskaitas jaunuoliams apie kritinį mąstymą ir kompiuterinį raštingumą. Projekte dalyvavo 193 jaunuoliai.

*Suaugusiųjų švietimo skyrius:*

Įgyvendinti Pasvalio rajono savivaldybės visuomenės sveikatos rėmimo projektai ,,Padėk pats / pati sau“ ir ,,Vaikų, tėvų ir pedagogų emocinio raštingumo stiprinimas“. Projekto ,,Padėk pats / pati sau“ 111 Pasvalio rajono daugiafunkcių centrų bendruomenių narių (vaikai, šeimų nariai, pedagoginiai darbuotojai), susipažino su kartų skirtybėmis, konfliktinių situacijų ir nesusikalbėjimo galimomis priežastimis. Dalyvaudami praktiniuose pedagoginiuose ir psichologiniuose užsiėmimuose praktiškai taikė tarpusavio bendravimo, vienas kito priėmimo ir supratimo etiketą, mokėsi savipagalbos, savęs pažinimo ir realizavimo gudrybių.

Projekto ,,Vaikų, tėvų ir pedagogų emocinio raštingumo stiprinimas“ veiklose dalyvavo 117 dalyvių (šeimos, mokyklų socialiniai pedagogai bei seniūnijų socialiniai darbuotojai, kiti pedagoginiai darbuotojai). Projekto dalyviai psichologiniuose mokymuose praktiškai išbandė atsparumo patyčioms ir smurtui strategijas. Vaikai dalyvavo praktiniuose užsiėmimuose, stiprinančiuose savivertę, mokančiuose atpažinti patyčias ir galimybę suteikti pagalbą kitam.

Mokytojų kompetencijų tobulinimui įgyvendinti 3 lokaliniai projektai: 1) ,,Socialinių emocinių kompetencijų ugdymas lavinant mokytojų, mokinių ir tėvų emocinį intelektą“; 2) ,,Socialinių emocinių kompetencijų lavinimas ikimokyklinio ir priešmokyklinio ugdymo įstaigose“; 3) ,,Kitokių vaikų pažinimas ir ugdymas“.

Švietimo pagalbos tarnyba kartu su savivaldybės administracijos Švietimo ir sporto skyriumi įgyvendino tęstinį tarptautinį projektą ,,Pasvalio rajono ir Drangedalo komunos (Norvegijos Karalystė) švietimo ir pedagoginių darbuotojų bendradarbiavimo plėtra“.

2.3.Bendradarbiavimas su vietos bendruomene, kitomis įstaigomis bei institucijomis:

Bendradarbiaujame su Savivaldybės administracijos Švietimo ir sporto skyriumi, Socialinės paramos ir sveikatos skyriumi, Pasvalio rajono švietimo įstaigomis, Vaiko teisių apsaugos ir įvaikinimo tarnybos Panevėžio apskrities vaiko teisių apsaugos skyriumi, Pasvalio socialinių paslaugų centru, Pasvalio rajono prokuratūra (kartais psichologai kviečiami dalyvauti nepilnamečių apklausose), Užimtumo centru „Viltis“, Grūžių vaikų globos namais, Pasvalio pirminės asmens sveikatos priežiūros centru, Visuomenės sveikatos biuru, Pasvalio krašto muziejumi, Pasvalio Mariaus Katiliškio viešąja biblioteka, Užimtumo tarnybos Pasvalio skyriumi, Pasvalio rajono verslo atstovais, seniūnijomis, leidyklomis, UPC, SPPC, kitų rajonų PPT/ŠPT ar ŠC.

2.4. Vadovo indėlis tobulinant Tarnybos veiklą ir iniciatyvos rajono visuomeninėje kultūrinėje veikloje.

Vadovo iniciatyva siekiama darnos ir kryptingos veiklos. Pagal galimybes stengiamasi užtikrinti geras darbo sąlygas, aprūpinama priemonėmis. Stiprinamas ryšys ne tik su švietimo įstaigomis, Savivaldybės administracijos skyriais. Atnaujintas tarnybos tinklapis <https://ppt.pasvalys.lt/>, nuolat keliama naudinga informacija tėvams / globėjams, pedagogams ir Facebook paskyroje.

**3. TARNYBOS APRŪPINIMAS.**

2018 m. Tarnybos finansavimas sudarė iš biudžeto lėšų 138300,00 Eur, iš mokinio krepšelio lėšų 36 400,00 Eur, teikiamoms paslaugoms finansuoti 6100,00 Eur. Tarnyba gavo 2 proc. paramos lėšų 171,22 Eur, kurias panaudos savo reikmėms.

2018 m. pedagoginiams darbuotojams iš mokinio krepšelio lėšų darbo užmokesčiui skirta 28 000,00 Eur, socialiniam draudimui 8 400,00 Eur, iš biudžeto lėšų pedagoginiams darbuotojams darbo užmokesčiui skirta 43 595,12 Eur, kitiems darbuotojams darbo užmokesčiui skirta 43 842,09 Eur, socialiniam draudimui 27 733,50 Eur, ligos 377,59 Eur.

Darbo užmokesčio įsiskolinimo darbuotojams 2018 m. gruodžio 31 d. 0,00 Eur, socialinio draudimo įmokoms 0,00 Eur.

Tarnybos išlaikymui prekėms ir paslaugoms biudžeto lėšų skirta iš viso 16 300 Eur. Šias išlaidas sudaro: ryšių paslaugoms 2 700,00 Eur, spaudai 0,00 Eur, kitoms prekėms 3 300,00 Eur, kvalifikacijos kėlimui 500,00 Eur, komandiruočių išlaidoms 1 300,00 Eur, komunalinėms paslaugoms 6 600,00 Eur, kitoms paslaugoms (signalizacija, buhalterinė programa ir kt.) 1 900,00 Eur. Neformalusis suaugusiųjų švietimas 3 000,00 Eur, ilgalaikis turtas 1199,98 Eur.

2018 m. gruodžio 31 d. Tarnyba turėjo kreditorinį įsiskolinimą tiekėjams už ryšių ir komunalines paslaugas už 965,26 Eur. Debitorinė skola 43,60 Eur negauta už kvalifikacijos kėlimą.

Specialioji programa paslaugoms ir prekėms sudarė 12 116,37 Eur. Šias išlaidas sudarė: kitoms prekėms 179,43,00 Eur, kitoms paslaugoms 2 950,00 Eur, ilgalaikiam turtui 2 813,65 Eur. Pirktas daugiafunkis kopijavimo aparatas 1 651,65 Eur, projektorius 642,00 Eur, kompiuteris 520,00 Eur.

Specialioji programa savos lėšos paslaugoms ir prekėms sudarė: 13 183,00 Eur. Šias išlaidas sudarė: mitybai 1 442,59 Eur, transporto nuoma 1 791,40 Eur, komandiruotės 91,36 Eur, kvalifikacija 27,50, informacinių technologijų prekės 254,09 Eur, o paslaugos 174,00 Eur, kitoms prekėms 478,86 Eur, kitoms paslaugoms 8 923,20 Eur.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS.**

Kylančias problemas išsprendžiame taikiai, kalbėdami ir ieškodami geriausių sprendimų. Problemos, kurios sąlygotos išorinių veiksnių (vaikų skaičiaus mažėjimas, nepakankamas finansavimas, teisės aktų dviprasmiškumas ir pan.), bandomos spręsti tiek, kiek patogiau, geriau būtų besikreipiančiam klientui, paslaugos užsakovui. Neramina nestabili situacija švietime, dažnai besikeičiantys teisės aktai.

Problemų Tarnybos viduje nekyla.

Tarnybos direktorė Andromeda Baršauskienė